[{"text_idx": "#000002", "text": "Thema Wythnos Gwrth-fwlio eleni (2018) ydy Dewis Parch dros fwlio ac yma ym Meic rydym yn awyddus i ddysgu mwy am hyn. Byddem yn edrych ar gydraddoldeb, amrywiaeth a pharch a pham bod hyn mor bwysig."}, {"text_idx": "#000006", "text": "Mae cael diwylliant amrywiol yn golygu bod gennym lawer iawn o amrywiaeth yn ein bywydau. Mae yna wahanol fwydydd, amrywiaeth o gerddoriaeth a dawns, pobl anabl yn cymryd rhan mewn digwyddiadau chwaraeon ayb."}, {"text_idx": "#000007", "text": "Os oes gennym y rhyddid i fod y person rydym eisiau bod, yn byw mewn diwylliant amrywiol, yna mae\u2019n rhaid cael parch. Mae\u2019n rhaid i ni barchu\u2019r gwahaniaethau yma. Dychmyga sut beth yw bywyd heb yr holl amrywiaeth yn dy gymuned. Meddylia am fwyd, chwaraeon, ffasiwn, cerddoriaeth, dawns, llyfrau a llawer, llawer mwy. Fydda ti\u2019n hoffi byw mewn byd ble mae gen ti\u2019r rhyddid i fod yn ti dy hun, i wrando ar y gerddoriaeth ti\u2019n hoffi, bwyta\u2019r bwyd ti\u2019n mwynhau, gwisgo yn y ffordd ti eisiau? Neu bydda\u2019n well gen ti gael rhywun yn dweud wrthyt ti sut mae\u2019n rhaid i ti wneud pethau?"}, {"text_idx": "#000009", "text": "Cofia bod gan bawb yr un hawliau a rhyddid. Dyw\u2019r ffaith bod rhywbeth yn wahanol i ti ddim yn golygu ei fod yn anghywir. Mae\u2019n bwysig cofio bod pawb yn wahanol, ac mai dyma sydd yn ein gwneud yn unigryw ac yn arbennig. Dyma pam dylid DEWIS PARCH yn ystod Wythnos Gwrth-fwlio, a phob wythnos arall hefyd."}, {"text_idx": "#000010", "text": "Y wers sydd angen ei dysgu yma ydy i fod yn falch ac yn hyderus yn dy wahaniaethau ac i barchu a dathlu gwahaniaethau mewn eraill."}, {"text_idx": "#000022", "text": "Gwneud Rhywbeth Caredig ar Wythnos Gwrth-Fwlio"}]